 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ጸላም ምድራፍ ዝብርሆ ዓሳ ነባሪ 14 ጉንቦት 2018 ምንጪ ስእሊ, Science Photo Library መግለጺ ስእሊ, መንጓድ ዓሳነባሪ ካብ ዓሌት ባሌን ኮይኑ ክእለት ኣደራርፍኡ ልዑለዩ ኣብ ጸላም ወርሓት ናይ ጥሪ ኣብ ትሕቲ ቆራሪ ማያዊ ባይታ ባሕሪ ኣርክቲክ ንቦውሄድ ዓሳነባሪ እቲ ንኽደርፉ ዝመርጽዎ እዋንዩ እቲ ጽቡቕ ኣተክሮ ረኺቡ ዘሎ ደርፊ መንጓድ ዓሳነባሪ እዞም ናይ ቀረባ ዓሌቶም ዝኾኑ ዝያደኦም ሰብ ዝርድኦ ደርፊ ክደርፉ ከምዝኽእሉ ክብጻሕ ተኻኢሉሎኣብ ዕስለ ቦውሄድ ዓሳነባሪ ዝተገበረ መጽናዕቲ እቲ ዝደርፍዎ ደርፊ ናብ መዝሙር የዕዋፍ ኣዝዩ ዝቐረበ ምኳኑ የረድእ ኣዚ ካኣ ካብ ካልእ መጥበውትን ዓሌት ዓሳ ነባርን ፍሉያት ይገብሮም ኣብ ዝሓለፈ ሰለስተ ዓመታት ኣብ ከባቢ ስፒትስበርግ ዝርከቡ ዓሳ ነባሪ 184 ዓይነታት ዝተፈላለየ ደርፍታት ከምዘስምዑን ኣብ ነብሲ ወከፍ ሓጋይ ምሉእ ምዓልቲ ክደርፉ ክኢሎምዮም ክሳብ ሕጂ ተበጺሑ ዘሎ ቦውሄድ ዓሳነባሪ ኣሽሓት ፊደላተ ክርድኡ ከምዝክእሉዩ ክትብል ፕሮፈሰር ካት ስታፎርድ ንቢቢሲ ሓቢራ ኣደራርፋ መንጓድ ዓሳ ነባሪ ልክዕ ከምዚ ክላሲካዊ ሙዚቓዩ ዝጥዕመ ካብ 20-30 ድቓይቕ ብስሩዕ ይስማዕ ድምጺ ሓደ ዓሳ ነባሪ ካብ 45 ካልኢት ክሳብ ክልተ ድቓይቐ ዝጸንሕ ኮይኑ እንተኾነ ነብሲ ወከፍ ተርኡ ሓሓልዩ ብምድግጋም ሓድ ውሁድ ሙዚቓ ይፈጥር ትውስኽ ተመራማሪ ዩኒቨርሲቲ ዋሽንግተን መንጓድ ዓሳነባሪ ኣብ ሓደ ውሱን ወቕቲ ብሓደ ዓይነት ናይ ምድራፍ ክእለቶም ዝፍለጡ ኮይኖም ቦውሄድ ዓሳ ነባሪ ክኣ ንውሱን ሰዓታት ኣስሚዖም ካልእ ደርፊ ብምቕያር ይፍለጡ እዞም ዘይንቡራት ዝኾኑ ደርፊ ካብ ካልኦት መጥበውቲ ዝፈልዮም ዘይደጋገሙ ምኳኖምዩ ምንጪ ስእሊ, Getty Images መግለጺ ስእሊ, ቦውሄድ ዓሳ ነባሪ ብተቐማጦ ኣላስካ ክህደኑ ጸኒሖመዮም ዛዕባ ቦውሄድ ዓሳነባሪ ክፈልጥዎ ክኢሎም ዘለዉ ውሑድ ምኳኑ ብምግላጽ ኣብ ወቕቲ ፍርያምነት ተባዕትዮ ቦውሄድ ዓሳ ነባሪ ከምዘይደርፉ ክንበጽሖ ክኢልና ኣለና ትብል ፕሮፌሰር ካት ስታፎርድክሳብ ፍርቂ ሜትሮ ርጉዲ ዘለዎ በረድ ክሰብሩ ዝኽእሉ ቦው ሄድ ዓሳ ነባሪ ክሳብ 200 ዓመት ናይ ምንባር ዕድመ ከምዝበጽሑ ይግመት እዞም ኣብ ኣዝዩ ቆራሪ ስፍራ ዝነብሩ ዓሳ ናባሪ ብሰንኪ እቲ ዝነብርዎ ከባቢ ዝኾነ መጽናዕቲ ከይተገበረሎምዩ ጸኒሑ ኣብ 1600ታት ብዘለዎም ሎዑል ስብሒ ብነባሮ ስፒትስበርግ ንግዳይ ሃድን ዝተቃልዑ ኮይኖም እዚ እቲ ቀንዲ ንቁጽሮም ዘንቆልቆሎ ክስተትዩ እቶም ኣብ ከም ምብራቃዊ ሸነኽ ኣርክቲክ ዝርከቡ ካልእ ጉጅለ ቦውሄድ ዓሳነባሪ ምስጋና ንሰፋሮ ኣላስካ ብተዛማዲ ዝሓሸ መረዳእታን ኣፍልጦን ንኽህልወና ኣኽኢሎሙናዮም ክሳብ ሕጂ ዘይተፈልጠ ነብሲ ወከፍ ቦውሄድ ዓሳ ነባሪ ንምሉእ ዕምሩ ሓንቲ ሙዚቓ እናደረፈ ድዩ ዝነብር ዋላስ ካብ ወቕቲ ናብ ወቕቲ ይቐያይርዩ ዝብልዩ ዋላ እኳ ኣብ ከባቢ ስፒትስበርግ ብውሑዱ 343 ዝኾኑ ቦውሄድ ዓሳነባሪ ክህልዉ ከምዝኽእሉ ዝሓለፈ ናይቲ ዞባ ጸብጻብ ይሃሉ ብሃይድሮፊን መለኪዕት ድምጺ ተጠቂምና ብዝሖም ክንግምት ዝክኣል ኣይነበረን ሕጂ ተሪፍና ዘሎ ትብል ፕሮፌሰር ካት ንነብሲ ወከፍ ዓሳ ነባሪ መጻናጻኒ ተኺልና ብዛዕብኦምን ብዛዕባ ድምጾም መንዩ እቲ ቀላሲ ድምጺ ? 